OzLabs/hebrew-wiki-articles huggingface dataset:
אמיל ליכטנברג

אמיל ליכטנברג (בהונגרית: Lichtenberg Emil; בודפשט, 2 באפריל 1874 – בודפשט, 6 בדצמבר 1944)<ref></ref> היה מנצח ומלחין יהודי-הונגרי.

== ביוגרפיה ==
אמיל ליכטנברג נולד במשפחה יהודית כבנם של איגנץ ליכטנברג, מנהל חברת הביטוח ושל ז'ופיה וייסקופף. בין השנים 1892–1897 היה תלמידו של יאנוש קוסלר (הלחנה) ושל אפראד סנדי (פסנתר) באקדמיה למוזיקה ע"ש פרנץ ליסט. מ-1902 הפך קורפטיטור של בית האופרה של בבודפשט. בשנים 1907 עד 1925 היה מנצח של בית האופרה.

לפני מינויו השתתף בסיור לימודים אירופאי, כולל ביקורים בריגה ובקלן. נראה שבאותה עת הוא התוודע למגמת "פולחן האורטוריה", שהייתה בתקופת שיאה בגרמניה. ליכטנברג שימש בבית האופרה בעיקר כמורה מנצח, כמנצח יצירות רפרטואר, ובמיוחד כמורה לתפקידי וגנר. במשך כמעט שני עשורים ניצח על הופעת אופרה אחת, בת המערכה האחת של ז'ורז' ביזה ג'מילה.

בשנת 1908 ייסד ליכטנברג את איגוד סגל השירה של נשים הונגריות, בשנת 1910 את איגוד סגל השירה בבודפשט (סגל גברים). מהמיזוג של שני איגודים אלה, בתוספת להקת חובבים, ייסד בשנת 1919 את איגוד הזמר והתזמורת של בודפשט, שפסק להתקיים ב-1 בינואר 1951, למעשה התמזג לתוך מקהלת בודפשט בניצוחו של מיקלוש פוראי. ליכטנברג נתן קונצרטים קבועים עם האנסמבל, שהיה המנהל והמנצח שלו.

הוא הופיע בפברואר 1944 בפעם האחרונה. בתחילת דצמבר הוא ואשתו נחטפו על ידי אנשי מפלגת צלב החץ. עם הופעותיו רכש זכויות רבות בתחום ייסוד תרבות המקהלה הקלאסית בהונגריה, הכנסת והפצת אורטוריות וקידום באך והנדל. הוא הציג את רוב אורטוריות של הנדל בבודפשט.

רעייתו הייתה ארנקה פרופר (1879–1944).<ref></ref> הם נישאו ב-4 באוגוסט 1907 בבודפשט.<ref></ref> הם נורו למוות בשל יהדותם על ידי אנשי מפלגת צלב החץ בגינה שלהם (על פי הלשנה של המשרת שלהם).

== עבודותיו ==
* ריכרד וגנר: פרסיפל (מחקר)
* חייו ויצירותיו של באך (1940)
* באך - Die kunst der fuge (מחקר)
* הנדל - המשיח (אורטוריה)
* באך - מיסה B מינור
* סונטות לפסנתר של בטהובן (1940)
* רקוויאם של ברהמס (1910)

=== מונוגרפיות ===
* בטהובן ומיסה סולמניס. בודפשט: יאנוש מאי, 1931
* היינריך שוץ. בודפשט: יאנוש מאי, 1935
* סונטות הפסנתר של בטהובן. ניתוח מוזיקלי של סונטת המאסטר; Rózsavölgyi és Társa, Bp., 1939
* חייו ויצירותיו של יוהאן סבסטיאן באך. בודפשט: Rózsavölgyi és Társa, 1940
* חייו ויצירותיו של מוצרט. בודפשט: Rózsavölgyi és Társa, 1943
* מוזיקה קאמרית של בטהובן. בודפשט: Rózsavölgyi és Társa, 1944

== לקריאה נוספת ==
* [https://www.arcanum.hu/hu/online-kiadvanyok/Lexikonok-magyar-eletrajzi-lexikon-7428D/l-76823/lichtenberg-emil-769EE/ לקסיקון ביוגרפי הונגרי]
* הלקסיקון הגדול של רוואי, כרך 12: קונטור-לובאש (1914)
* [http://zti.hu/mza/docs/Holokauszt-konferencia_2014/NemethZsombor_Lichtenberg_Emil.pdf ז'ובור נמט - אמיל ליכטנברג והרכביו]

==קישורים חיצוניים==

== הערות שוליים ==

קטגוריה:מנצחים יהודים הונגרים
קטגוריה:מלחינים יהודים הונגרים
קטגוריה:נספי השואה
קטגוריה:בוגרי האקדמיה למוזיקה ע"ש פרנץ ליסט
קטגוריה:בודפשט: אישים
קטגוריה:יהדות בודפשט
קטגוריה:הונגרים שנולדו ב-1874
קטגוריה:הונגרים שנפטרו ב-1944
קרחון וילקינסון (אנטארקטיקה)

קרחון וילקינסון (באנגלית: Wilkinson Glacier) הוא קרחון באזור חוף לובה, של ארץ גרהאם, בחצי האי האנטארקטי, שבאנטארקטיקה.

הקרחון ממוקם מהצד הדרומי של רמת פרוטקטור, שבחצי האי פרניק.

קרחון וילקינסון זורם לכיוון מערב, ונשפך אל פיורד לאלמאנד, מדרום לנקודת הולדפאסט.

== היסטוריה ==
=== גילוי ומיפוי הקרחון ===

הקרחון מופה לראשונה בהתבסס על תצלומי אוויר, שצולמו על ידי משלחת הסקר האווירי של שטחי חסות איי פוקלנד (FIDASE), בעונת המחקר (הקיץ האנטארקטי) 1956 – 1957.

=== מקור השם ===

שמו של הקרחון ניתן לו על ידי הוועדה המייעצת לשמות אנטארקטיים של בריטניה (UK-APC).

הקרחון נקרא על שם קפטן ג'ון וי. וילקינסון (John V. Wilkinson), מהצי המלכותי, שהיה רב החובל, בספינה אה"מ פרוטקטור (HMS Protector) באזור חוף לובה בעונות המחקר (הקיץ האנטארקטי) 1955 – 1956, 1956 – 1957.

== קישורים חיצוניים ==
* [https://web.archive.org/web/20210602213516/https://geonames.usgs.gov/apex/f?p=gnispq:5:::NO::P5_ANTAR_ID:16614 קרחון וילקינסון] באתר הסקר הגאולוגי של ארצות הברית
* [https://data.aad.gov.au/aadc/gaz/display_name.cfm?gaz_id=111949 קרחון וילקינסון] באתר הגאזט האנטארקטי של ממשלת אוסטרליה
* [https://data.aad.gov.au/aadc/gaz/scar/search_names_action.cfm?search_text=16061&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR קרחון וילקינסון] באתר הגאזט האנטארקטי המשווה SCAR של ממשלת אוסטרליה
* [https://copernix.io/#?where=-66.41102788796188,-66.81959425998465,11&?query=&?map_type=hybrid תצלום לוויין של אזור הקרחון, תוך סימון אתרים נוספים באזור] באתר copernix
* [https://www.mindat.org/feature-6628113.html קרחון וילקינסון] באתר mindat

== הערות שוליים ==

וילקינסון
וילקינסון
יהודה שמואל אשכנזי

סדור בית מנוחה לרבי יאודה שמואל אשכנזי
רבי יהודה (יאודה) שמואל אשכנזי (אי"ש או אי"ש צעיר)<ref>כך מכנה עצמו לאורך ספריו, לדוגמה: בית עובד, הקדמה, וכך מכונה אצל רבנים רבים וביניהם רבי עובדיה יוסף.</ref> (טבריה, ה'תק"מ – ליוורנו, ה'תר"ט) היה רב בטבריה ובאיטליה. חיבר מספר ספרי הלכה, המרכזיים שבהם ערוכים סביב סידור התפילה. ההדיר גם את סידורי התפילה עצמם (סידור בית עובד). שימש כשד"ר.

==תולדות חייו==
נולד בטבריה לר' יעקב. היה מרבני העיר טבריה, בה למד ולימד תורה. בשנת ה'ת"ר יצא לאיטליה כשד"ר בשליחות כולל הספרדים. בגיל 42 הדפיס את ספרו "ישא ברכה", ביאור לספר תולדות אדם וחוה. בניו, יעקב ואברהם הקימו בית דפוס בליוורנו, שם הודפסו מרבית הספרים של אביהם, ביניהם ספרו המפורסם, על שמו נקרא לעיתים, בית עובד. היה בידידות עם רבי יצחק בן וואליד. נפטר בליוורנו בשנת ה'תר"ט, במהלך ההדפסה של ספרו "בית השואבה". בין הסופדים לו היה רבי חיים פלאג'י.

ההדיר סידורי תפילה מלווים בפסקי הלכות שחיבר. חכמי הספרדים בדורו ובדורות שלאחריו, כגון רבי חיים פלאג'י, פתח הדביר, הבן איש חי, וכף החיים, מרבים להביא מדבריו. חלק מכתביו נותר בכתב יד.

==קישורים חיצוניים==
* 
* 

===ספריו===
* [https://www.hebrewbooks.org/38036 גזע ישי], כללי דינים לפי סדר האלף בית, באתר היברובוקס
* 
* - באתר מופיעה מהדורה שנייה מתרכ"ד אחר פטירת הרב המחבר
* 
* [https://beta.hebrewbooks.org/8740 בית השואבה] - (ליוורנו התר"ט) סדור והלכות לחג הסוכות, שמני עצרת ושמחת תורה.

==הערות שוליים==

קטגוריה:טבריה: רבנים
קטגוריה:מחברי ספרי הלכה
קטגוריה:רבנים איטלקים
קטגוריה:אנשי היישוב הוותיק ילידי ארץ ישראל
קטגוריה:אנשי היישוב הוותיק ילידי ארץ ישראל במאה ה-18
קטגוריה:יהודים בארץ ישראל במאה ה-19
קטגוריה:ילידי 1780
קטגוריה:נפטרים ב-1849
הקונלס

הקונלס (באנגלית:The Connells) היא להקת רוק אמריקאית, הוקמה ב-1984 בעיר ראלי שבקרולינה הצפונית.

== התפתחות הלהקה ==
הגיטריסט מייקל קונן הקים את הלהקה יחד עם אחיו וכמה חברים. באותה שנה הם הוציאו את השיר Darker Days שבשנת 1985 היה חלק מאלבום הראשון של הלהקה.

בשנת 1986 הם התחילו לעבוד את האלבום השני Boylan Heights שיצא בשנת 1987. שירי האלבום זכו להצלחה גדולה בתחנות רדיו.

בשנת 1993 יצא לאור השיר '74–'75 שנכלל באלבומם השלישי וזכה להצלחה גדולה. הוא נכלל במצעדי פזמונים בבריטניה, שוודיה ונורווגיה. האלבום הגיע למקום השמיני במצעד ה-Heatseekers.

בהמשך הוציאה הלהקה עוד מספר אלבומים אך ללא הצלחה יתרה. לאחר הוצאת אלבום בשנת 2001 הלהקה לא הוציאה חומר חדש במשך תקופה ארוכה וחלק מחבריה עזבו אותה.

בספטמבר 2021, 20 שנים לאחר האלבום הקודם, הוציאה הלהקה אלבום חדש, Steadman's Wake, שכלל שירים חדשים והקלטות מחודשות של שירים ישנים של הלהקה.

== אלבומים ==
<div style="direction: ltr;">
*Darker Days (1985)
*Boylan Heights (1987)
*Fun & Games (1989)
*One Simple Word (1990)
*Ringg (1993)
*Weird Food and Devastation (1996)
*Still Life (1998)
*Old School Dropouts (2001)
*Steadman's Wake (2021)
</div>

== קישורים חיצוניים ==
* 

קטגוריה:להקות רוק אמריקאיות
אף אחד לא בא לי

אף אחד לא בא לי הוא פזמון שכתבו קרולינה (קרן אברץ), קותימן (אופיר קותיאל), רונן סאבו ואלרן דקל, הלחינו אברץ, קותיאל וסאבו וביצעה קרולינה. השיר יצא לאור בשנת 2009.

==רקע==
השיר נכלל באלבום הבכורה של קרולינה "מה אעשה עכשיו?", שיצא לאור בדצמבר 2009. הוא שיר אהבה עצוב ומריר.

במצעד הפזמונים העברי השנתי לשנת התש"ע (2010) של רשת ג' וערוץ 24 דורג השיר במקום החמישי. במצעד המקביל של גלגלצ ו־ynet דורג השיר במקום ה־17.

בשנת 2021 היה השיר לשיר הנושא של הסדרה "עלומים". ביצע אותו יניב אלמנך, שחקן בסדרה.

==קישורים חיצוניים==

==הערות שוליים==

קטגוריה:שירי 2009
קטגוריה:סינגלים מ-2009
קטגוריה:שירי קרולינה
קטגוריה:שירים בעברית
קטגוריה:שירים על בדידות
קטגוריה:שירים על דכדוך
שורש 33

שורש 33, או שִׁי בּוּ (בסינית: 士 部; בפיניין: Shì bù) הוא השורש השלושים-ושלושה של הכתב הסיני. פירושו "מלומד", "מדופלם" והוא אחד מתוך 31 (מתוך סך הכל 214 שורשי הקאנגשי) שורשים המורכבים משלושה קווים.

במילון קאנגשי יש 24 תווים (מתוך 49,030) שניתן למצוא תחת שורש זה.

== התפתחות ==
<gallery>
קובץ:士-oracle.svg|השורש בכתב עצמות הניחוש, (甲骨文, גְ'יָאגוּוֶן, פיניין: Jiǎgǔwén) מלפני 3,500 שנה
קובץ:士-bronze.svg|השורש בכתב כתובות הברונזה, (גִ'ין וֶן; 金文; פיניין: Jīn wén) מלפני 2,500-3,000 שנה
קובץ:士-bigseal.svg|השורש בכתב החותם הגדול (דָאגְ'ווָאן; 大篆; פיניין: Dàzhuàn) לפני מעל 2,000 שנה
קובץ:士-seal.svg|השורש בכתב החותם הקטן (שְׂיָאוגְ'ווָאן, 小篆, xiǎozhuàn)
</gallery>

== תווים נגזרים ==
{| class="wikitable"
!מספר קווים נוספים
! תווים
|-
| +0
| style="font-size: large;" |士
|-
| +1
| style="font-size: large;" |壬
|-
| +2
| style="font-size: large;" |壭(KO)
|-
| +3
| style="font-size: large;" |壮<sup>SC/JP</sup> (= 壯)
|-
| +4
| style="font-size: large;" |壯声<sup>SC / JP</sup> (=聲<small>->耳</small>)壱<sup>JP</sup> (=壹)売<sup>JP</sup> (=賣<small>->貝</small>)
|-
| +5
| style="font-size: large;" |壳<sup>SC</sup> (=殼<small>->殳</small>)
|-
| +6
| style="font-size: large;" |壴壵
|-
| +7
| style="font-size: large;" |壶<sup>SC</sup> (= 壺)
|-
| +8
| style="font-size: large;" |壷<sup>JP</sup> (= 壺)壸<sup>SC</sup> (= 壼)
|-
| +9
| style="font-size: large;" |壹壺壻
|-
| +10
| style="font-size: large;" |壼
|-
| +11
| style="font-size: large;" |壽
|-
| +12
| style="font-size: large;" |壾壿夀(= 壽)
|-
| +13
| style="font-size: large;" |夁
|}

== לקריאה נוספת ==
* 
* 

== קישורים חיצוניים ==

* [https://www.unicode.org/cgi-bin/GetUnihanData.pl?codepoint=58EB מאגר Unihan - U+58EB]

קטגוריה:שורשים (כתב סיני)
שורש 34

שורש 34, או ג'י בּוּ (בסינית: 夂部, פיניין: Zhǐ bù) הוא השורש השלושים-וארבעה של הכתב הסיני. פירושו "הליכה" והוא אחד מתוך 31 (מתוך סך הכל 214 שורשי הקאנגשי) שורשים המורכבים משלושה קווים.

במילון קאנגשי יש 11 תווים (מתוך 49,030) שניתן למצוא תחת שורש זה.
== התפתחות ==
<gallery>
קובץ:夂-seal.svg|השורש בכתב החותם הקטן (שְׂיָאוגְ'ווָאן, 小篆, xiǎozhuàn)
</gallery>

== תווים נגזרים ==
{| class="wikitable"
!מספר קווים נוספים
! תווים
|-
| +0
| style="font-size: large;" |夂
|-
| +1
| style="font-size: large;" |夃
|-
| +2
| style="font-size: large;" |処<sup>JP</sup> (=處<small>->虍</small>)处<sup>SC</sup> (=處<small>->虍</small>)
|-
| +3
| style="font-size: large;" |夅
|-
| +4
| style="font-size: large;" |夆
|-
| +5
| style="font-size: large;" |备<sup>SC</sup> (=備<small>->人</small>)
|-
| +6
| style="font-size: large;" |夈
|}

== לקריאה נוספת ==
* 
* 

== קישורים חיצוניים ==

* [https://www.unicode.org/cgi-bin/GetUnihanData.pl?codepoint=5902 מאגר Unihan - U+5902]

קטגוריה:שורשים (כתב סיני)
שורש 44

שורש 44, או ש'י בּוּ (בסינית: 尸部, פיניין: Shī bù) הוא השורש הארבעים-וארבעה של הכתב הסיני. פירושו "גופה / גווייה" או "שאריות". הוא אחד מתוך 31 (מתוך סך הכל 214 שורשי הקאנגשי) שורשים המורכבים משלושה קווים.

במילון קאנגשי יש 148 תווים (מתוך 49,030) שניתן למצוא תחת שורש זה.

== התפתחות ==
<gallery>
קובץ:尸-oracle.svg|השורש בכתב עצמות הניחוש, (甲骨文, גְ'יָאגוּוֶן, פיניין: Jiǎgǔwén) מלפני 3,500 שנה
קובץ:尸-bronze.svg|השורש בכתב כתובות הברונזה, (גִ'ין וֶן; 金文; פיניין: Jīn wén) מלפני 2,500-3,000 שנה
קובץ:尸-bigseal.svg|השורש בכתב החותם הגדול (דָאגְ'ווָאן; 大篆; פיניין: Dàzhuàn) לפני מעל 2,000 שנה
קובץ:尸-seal.svg|השורש בכתב החותם הקטן (שְׂיָאוגְ'ווָאן, 小篆, xiǎozhuàn)
</gallery>

== תווים נגזרים ==
{| class="wikitable"
!מספר קווים נוספים
! תווים
|-
| +0
| style="font-size: large;" |尸(גם צורת SC של 屍)
|-
| +1
| style="font-size: large;" |尹尺
|-
| +2
| style="font-size: large;" |尻尼
|-
| +3
| style="font-size: large;" |尽<sup>SC/JP</sup> (=盡<small>->皿</small>)
|-
| +4
| style="font-size: large;" |尾尿局屁层<sup>SC</sup> (= 層)屃<sup>SC</sup> (= 屓 = 屭)
|-
| +5
| style="font-size: large;" |屄居屆屇屈屉<sup>SC</sup> (= 屜)届<sup>SC/JP</sup> (= 屆)
|-
| +6
| style="font-size: large;" |屋屌屍屎屏
|-
| +7
| style="font-size: large;" |屐屑<sup>SC / TC / JP 83JIS</sup> /屑<sup>JP JIS 2004 / KO</sup>屒屓(=屭)屔展屖屗屘
|-
| +8
| style="font-size: large;" | 屙屚(=漏<small>->水</small>)屛<sup>Kangxi</sup> (= 屏)屜屝屠<sup>SC/TC/JP 83JIS variant</sup>
|-
| +9
| style="font-size: large;" | 屠 <sup>JP JIS 2004/KO variant</sup>属<sup>SC/JP</sup> (= 屬)屟屡(SC/JP, 屢)
|-
| +11
| style="font-size: large;" |屢屣層<sup>JP</sup>
|-
| +12
| style="font-size: large;" |層<sup>TC</sup> /層<sup>KO</sup>履屦<sup>SC</sup> (= 屨)屧
|-
| +14
| style="font-size: large;" |屨
|-
| +15
| style="font-size: large;" |屩屪
|-
| +16
| style="font-size: large;" |屫
|-
| +18
| style="font-size: large;" |屬
|-
| +21
| style="font-size: large;" |屭
|}

== לקריאה נוספת ==
* 
* 

== קישורים חיצוניים ==

* [https://www.unicode.org/cgi-bin/GetUnihanData.pl?codepoint=5C38 מאגר Unihan - U+5C38]

קטגוריה:שורשים (כתב סיני)
אורמס ריינסלו

אורמס ריינסלו (באסטונית: Urmas Reinsalu; נולד ב-22 ביוני 1975) הוא פוליטיקאי אסטוני שכיהן בראש מספר משרדים בממשלת אסטוניה.

==ביוגרפיה==
אורמס ריינסלו נולד בטאלין. הוא סיים לימודי משפטים באוניברסיטת טרטו בשנת 1997. לאחר סיום הלימודים הוא התחיל לעבוד במערכת הממשלתית. מספר שנים הוא היה יועץ של נשיא אסטוניה.

בשנת 2007 אורמס ריינסלו נבחר לראשונה לפרלמנט האסטוני. בשנת 2012 הוא נבחר להיות בראש מפלגת המולדת במקום מארט לאר. במאי 2012 ריינסלו החל לכהן כשר ההגנה של אסטוניה. בתפקיד זה הוא כין עד לשנת 2014.

בבחירות כלליות שנערכו בשנת 2015 מפלגה שהוא עמד בראשה לא זכתה להצלחה יתרה ואיבדה 9 מקומות בפרלמנט. בעקבות כך, ריינסלו התפטר מתפקיד יושב ראש המפלגה. המפלגה בכל זאת הייתה חלק מהממשלה החדשה וריינסלו מונה לשר המשפטים. בתפקיד זה הוא כיהן עד לשנת 2019.

בשנת 2019 ריינסלו מונה לשר החוץ וכיהן בתפקיד עד לשנת 2021 כאשר הוחלף על ידי אווה-מריה לימטס. ביולי 2022 מונה לתפקיד פעם נוספת.

==קישורים חיצוניים==

* [https://web.archive.org/web/20220720070951/https://valitsus.ee/en/prime-minister-ministers/minister-foreign-affairs-urmas-reinsalu קורות חיים]

==הערות שוליים==

קטגוריה:פוליטיקאים אסטונים
קטגוריה:שרי חוץ
קטגוריה:שרי הגנה
קטגוריה:שרי משפטים
קטגוריה:מעוטרי מסדר הכבוד של הרפובליקה הפדרלית של גרמניה
קטגוריה:ילידי 1975
יחסי מין ללא נישואים

יחסי מין ללא נישואים היא סוגיה מוסרית באשר לפעילות מינית בין אנשים שאינם נשואים. מבחינה היסטורית, יחסי מין ללא נישואים הם טאבו בתרבויות רבות, ונחשבים לחטא על ידי מספר דתות. 

מאז המהפכה המינית משנות ה-60 של המאה ה-20, תנועות ליברליות מסוימות, במיוחד במדינות המערב, מקבלות יחסי מין ללא נישואים.

במחקר שנערך על ידי מרכז המחקר פיו ב-2014 בנושא מוסר עולמי, נמצא כי קיום יחסי מין בין בגירים שאינם נשואים נחשב לא מוסרי במספר מדינות, במיוחד במדינות עם רוב מוסלמי, כמו מלזיה, ירדן, פקיסטן ומצרים, שבכל אחת מהן לפחות 90% מהנשאלים ראו ביחסי מין בין בגירים לא נשואים מעשה לא מקובל מוסרית, בעוד שבמדינות מערב אירופה, כמו ספרד, גרמניה וצרפת, פחות מ-10% ראו ביחסי מין בין בגירים לא נשואים מעשה לא מקובל מוסרית.<ref name="pewtable"></ref>

== ראו גם ==
* יחסי אישות (הלכה)
* אירוסים
* זנות
* הורות יחידנית
* בתולים
* סטוץ
* מין מזדמן
* ניאוף
* בגידה (זוגיות)

== לקריאה נוספת ==
<div class="mw-content-ltr">
* 
* 
* 
</div>

== הערות שוליים ==

קטגוריה:ערכים שבהם תבנית בריטניקה אינה מתאימה
קטגוריה:יחסי מין
קטגוריה:נישואים
קטגוריה:מוסר
מועדון חשפנות

מועדון חשפנות ב[[טורונטו, קנדה]]
שדרה של מועדוני חשפנות ב[[בולטימור, מרילנד, ארצות הברית]]
מועדון חשפנות הוא מועדון, בדרך כלל מועדון לילה או בר, שבו מספקים בידור למבוגרים, בעיקר בצורה של חשפנות או ריקודים אירוטיים, כגון ריקוד גו-גו, ריקוד חיק וריקוד על עמוד.<ref name="Shteir 2004"></ref>

נכון ל-2005, תעשיית מועדוני החשפנות העולמית מוערכת בכ-75 מיליארד דולר.<ref name="Jeffreys 2009"></ref> ב-2019, תעשיית מועדוני החשפנות בארצות הברית הוערכה בכ-8 מיליארד דולר.<ref name="Strip Club Market Research"></ref><ref name="Lewis Purdue 2002"></ref>

כמקור לבילוי מפואר, מועדון החשפנות הוא נושא החוזר על עצמו בתרבות הפופולרית.<ref name="Boles and Garbin 1974"></ref><ref name="IcelandBan 2010"></ref> מועדוני חשפנות הם מטרות תדירות של תביעות משפטיות ברחבי העולם, ותעשיית המין, הכוללת בתוכה את מועדוני חשפנות, הוא נושא שנוי במחלוקת בתרבות הפופולרית. ישנם אף מספר מועדוני חשפנות שנקשרו לפשע מאורגן.<ref name="TriBizJo 2007"></ref>

== ראו גם ==
* ריקוד גו-גו
* ריקוד חיק
* ריקוד על עמוד
* חשפנות

== לקריאה נוספת ==
<div class="mw-content-ltr">
* 
* 
*  
</div>

== קישורים חיצוניים ==

<div class="mw-content-ltr">
* [https://www.gettyimages.com/detail/news-photo/strippers-strut-their-stuff-at-the-tens-cabaret-in-fort-news-photo/1159647 A photo of strippers from work at "Tens Cabaret" in Fort Lauderdale in 1998, available on Getty Images]
</div>

== הערות שוליים ==

*
קטגוריה:שירותים מיניים
רבי יהודה בר שלום

רבי יהודה (או יודן) בר שלום היה אמורא בדור החמישי לאמוראי ארץ ישראל (סוף המאה הרביעית), תלמידו של רבי יוסי (האמורא). נזכר כבר פלוגתא של רבי מתניא. עסק גם בהלכה, וכנראה כיהן כדיין, אך מרבית מאמריו הם באגדה.

לדעת שלמה בובר, הוא זהה עם רבי יהודה הלוי הנזכר פעמים רבות במדרש תנחומא. רבי יחיאל היילפרין הביא שחי בימי רבי אבהו, אך כתב שלא מצא ראיה לזה. לדעת בובר, מקור הטעות בגרסה משובשת בספר יוחסין.

ייתכן שבנו נקרא אף הוא "יהודה", שכן במקום אחד נזכר "ר' יודן בר יודן בר שלום", אך ייתכן שזו גרסה משובשת של שמו שלו.

==מדרשותיו==
* דרש על ערכה של מצוות הצדקה, וקבע כי הוצאותיו של אדם נקבעות בידי שמים מראש, בין אם יתן צדקה ובין אם לאו: 
* 
* דרשה זו זכתה לפרסום מיוחד בשל הבאתה בפיוט המפורסם ונתנה תוקף.
* אמר רבי יהודה ברבי שלום: ביקש משה שתהא המשנה בכתב וצפה הקב"ה שהאומות עתידין לתרגם את התורה ולהיות קוראים בה יוונית ואומרים אין הם ישראל אמר לו הקדוש ברוך הוא הא משה עתידין האומות להיות אומרים אנו הם ישראל אנו הם בניו של מקום וישראל אומרים אנו הם בניו של מקום ועכשיו המאזניים מעוין כו' (פסיקתא רבתי ה') - אם אכן אימרה זו שלו היא, אפשר ויש בה עניין מיוחד לתקופתו (סוף המאה ה-4), שעה שהאימפריה הרומית כבר אימצה את הנצרות ואת טענתה להחלפת ישראל המקוריים מן הברית המקורית, בברית חדשה עם הנוצרים.

==קישורים חיצוניים==
* הרב אהרן הימן, "[https://hebrewbooks.org/pdfpager.aspx?req=43957&st=&pgnum=153&hilite= ר' יהודה (יודן) בר' שלום], תולדות תנאים ואמוראים, לונדון תר"ע, כרך שני, עמ' 570, באתר HebrewBooks
* 

==הערות שוליים==

קטגוריה:הדור החמישי לאמוראי ארץ ישראל
קייטו נטוורקס

קייטו נטוורקס בע"מ היא חברה פרטית ישראלית, הפועלת בתחום בתחום מרחב תקשורתי מאובטח בענן (SASE) .

== היסטוריה ==
החברה נוסדה בינואר 2015 על ידי שלמה קרמר (מנכ"ל) וגור שץ (נשיא וסמנכ"ל תפעול). מטה החברה שוכן בתל אביב, ולה סניפים בארצות הברית, בריטניה, הולנד, סינגפור, יפן ואוסטרליה. באוקטובר 2021 העסיקה החברה 400 עובדים. שירות ראשון של החברה, Cato Cloud, הושק בתחילת 2016, ושדרוג שלו לסביבת SD-WAN הושק בתחילת 2017. במהלך 2019 השיקה החברה מוצרי SASE.

===גיוס הון===
באוקטובר 2015 גייסה החברה 20 מיליון דולר.

בספטמבר 2016 גייסה החברה 30 מיליון דולר.

בינואר 2019 גייסה החברה 55 מיליון דולר.

באפריל 2020 גייסה החברה 77 מיליון דולר. 

בנובמבר 2020 השלימה החברה גיוס של 130 מיליון דולר לפי שווי של מיליארד דולר, ובכך הפכה לחד-קרן. 

באוקטובר 2021 השלימה החברה גיוס של 200 מיליון דולר לפי שווי של 2.5 מיליארד דולר.

בדצמבר 2021 גייסה החברה עשרות מיליוני דולרים מ-Swisscom Ventures, קרן ההשקעות של חברת התקשורת השווייצרית .

בספטמבר 2023 גייסה החברה 238 מיליון דולר לפי שווי של יותר מ-3 מיליארד דולר.

==קישורים חיצוניים==
* 

==הערות שוליים==

קטגוריה:חברות אבטחת מחשבים ישראליות
קטגוריה:תל אביב-יפו: חברות
קטגוריה:חברות חד קרן ישראליות
קטגוריה:ישראל: חברות שהוקמו ב-2015
שורש 76

שורש 76, או צ'יאן בּוּ (בסינית: 欠部, פיניין: Qiàn bù) הוא השורש השבעים-ושישה של הכתב הסיני. פירושו "חייב", "העדר" או "פיהוק". הוא אחד מתוך 34 (מתוך סך הכל 214 שורשי הקאנגשי) שורשים המורכבים מארבעה קווים.

במילון קאנגשי יש 235 תווים (מתוך 49,030) שניתן למצוא תחת שורש זה.

== התפתחות ==
<gallery>
קובץ:欠-oracle.svg|השורש בכתב עצמות הניחוש, (甲骨文, גְ'יָאגוּוֶן, פיניין: Jiǎgǔwén) מלפני 3,500 שנה
קובץ:欠-bigseal.svg|השורש בכתב החותם הגדול (דָאגְ'ווָאן; 大篆; פיניין: Dàzhuàn) לפני מעל 2,000 שנה
קובץ:欠-seal.svg|השורש בכתב החותם הקטן (שְׂיָאוגְ'ווָאן, 小篆, xiǎozhuàn)
</gallery>

== תווים נגזרים ==
{| class="wikitable"
!מספר קווים נוספים
! תווים
|-
| +0
| style="font-size: large;" |欠
|-
| +2
| style="font-size: large;" |次<sup>SC /JP</sup> /次<sup>TC</sup>欢<sup>SC</sup> (= 歡)
|-
| +4
| style="font-size: large;" |欣欤<sup>SC</sup> (=歟)欥欦欧<sup>SC / JP</sup> (=歐)
|-
| +5
| style="font-size: large;" |欨欪
|-
| +6
| style="font-size: large;" |欫欬欭欮欯欰欱
|-
| +7
| style="font-size: large;" |欲欳欴欵欶欷欸
|-
| +8
| style="font-size: large;" |欹欺欻欼欽款欿歄<sup>GB TC וריאנט</sup>
|-
| +9
| style="font-size: large;" |欩歀歁歂歃歄<sup>מסורתית וריאנט</sup>歅歆歇歈
|-
| +10
| style="font-size: large;" |歊歋歌歍
|-
| +11
| style="font-size: large;" |歉歎歏歐歑歒歓<sup>JP</sup> (=歡)歔<sup>SC וריאנט</sup>
|-
| +12
| style="font-size: large;" | 歔 <sup>גרסת TC</sup>歕歖歗歘歙歚
|-
| +13
| style="font-size: large;" |歛歜歝
|-
| +14
| style="font-size: large;" |歞歟
|-
| +15
| style="font-size: large;" |歠歡<sup>GB TC וריאנט</sup>
|-
| +17
| style="font-size: large;" | 歡 <sup>גרסה מסורתית</sup>
|}

== לקריאה נוספת ==
* 
* 

== קישורים חיצוניים ==

* [https://www.unicode.org/cgi-bin/GetUnihanData.pl?codepoint=6B20 מאגר Unihan - U+6B20]

קטגוריה:שורשים (כתב סיני)
שורש 79

שורש 76, או שׁוּ בּוּ (בסינית: 殳部, פיניין: Shū bù) הוא השורש השבעים-ותשעה של הכתב הסיני. פירושו "רומח" או באופן כללי "נשק" והוא אחד מתוך 34 (מתוך סך הכל 214 שורשי הקאנגשי) שורשים המורכבים מארבעה קווים.

במילון קאנגשי יש 235 תווים (מתוך 49,030) שניתן למצוא תחת שורש זה.
[[יארי מברזל]]

== התפתחות ==
<gallery>
קובץ:殳-oracle.svg|השורש בכתב עצמות הניחוש, (甲骨文, גְ'יָאגוּוֶן, פיניין: Jiǎgǔwén) מלפני 3,500 שנה
קובץ:殳-bronze.svg|השורש בכתב כתובות הברונזה, (גִ'ין וֶן; 金文; פיניין: Jīn wén) מלפני 2,500-3,000 שנה
קובץ:殳-bigseal.svg|הצורה בכתב החותם הגדול (דָאגְ'ווָאן; 大篆; פיניין: Dàzhuàn) לפני מעל 2,000 שנה
קובץ:殳-seal.svg|הצורה בכתב החותם הקטן (שְׂיָאוגְ'ווָאן, 小篆, xiǎozhuàn)
</gallery>

== תווים נגזרים ==
{| class="wikitable"
!מספר קווים נוספים
! תווים
|-
| +0
| style="font-size: large;" |殳
|-
| +5
| style="font-size: large;" |殴<sup>SC / JP</sup> (=毆) 段殶
|-
| +6
| style="font-size: large;" |殷殸殹殺
|-
| +7
| style="font-size: large;" |殻<sup>JP/ GB TC/ variant</sup> (= 殼)
|-
| +8
| style="font-size: large;" |殼殽
|-
| +9
| style="font-size: large;" |殾殿毀毁<sup>SC</sup> (= 毀)毂<sup>SC</sup> (=轂<small>->車</small>)
|-
| +10
| style="font-size: large;" |毃毄
|-
| +11
| style="font-size: large;" |毅毆
|-
| +12
| style="font-size: large;" |毇毈
|-
| +15
| style="font-size: large;" |毉
|-
| +19
| style="font-size: large;" |毊
|}

== לקריאה נוספת ==
* 
* 

== קישורים חיצוניים ==

* [https://www.unicode.org/cgi-bin/GetUnihanData.pl?codepoint=6BB3 מאגר Unihan - U+6BB3]

קטגוריה:שורשים (כתב סיני)
לוריס בניטו

לוריס בניטו סוהו (בצרפתית: Loris Benito Souto; נולד ב-7 בינואר 1992) הוא כדורגלן שווייצרי, המשחק בעמדת המגן ביאנג בויז ברן.

==קריירת מועדונים==
בניטו נולד באראו, שווייץ וגדל בקבוצת הכדורגל המקומית. ב-1 בנובמבר 2009, בניטו ערך את הופעת הבכורה שלו בקבוצה הבוגרת בתיקו 3-3 נגד נשטל גזמאקס.

בקיץ בניטו חתם בפ.צ. ציריך. ב-10 במרץ 2013, ננשך על ידי דלק הסלעים שפרץ למגרש במהלך משחק הליגה נגד ת'ון.

ב-22 ביוני 2014, בניטו חתם לחמש שנים בבנפיקה ליסבון תמורת כ-2.5 מיליון אירו. ב-18 באוקטובר, בניטו ערך את הופעת הבכורה שלו בקבוצה בניצחון 2-3 נגד ספורטינג קולביה.

ב-23 ביוני 2015, בניטו חתם לארבע שנים ביאנג בויז ברן, לאחר שלא זכה לדקות משחק רבות בבנפיקה. במהלך שתי עונותיו הראשונות סבל מקרע בברך ופציעות בקרסול, לכן קיבל דקות משחק מעטות. בעונת , בניטו הצליח לחזור לכושר והיה שותף לזכייה של המועדון באליפות שווייץ לראשונה מזה 32 שנים.

בקיץ בניטו חתם בבורדו מליגת העל הצרפתית. בספטמבר שוחרר מהמועדון.

ב-31 בינואר 2022 חתם בפ.צ. סיון.

==קריירה בינלאומית==
ב-14 בנובמבר 2018 בניטו ערך את הופעת הבכורה שלו בנבחרת שווייץ בתיקו 0-0 נגד . ב-18 בנובמבר 2019 בניטו הבקיע את שער הבכורה שלו בנבחרת בניצחון 1-6 נגד .

בניטו נכלל בסגל הנבחרת לקראת יורו 2020.

==תארים==
; פ.צ. ציריך
*הגביע השווייצרי: 

; בנפיקה ליסבון
*ליגת העל הפורטוגלית: 
*הגביע הפורטוגלי: 
*הסופר קאפ השווייצרי: 

; יאנג בויז ברן
*ליגת העל השווייצרית: , 

==קישורים חיצוניים==

קטגוריה:כדורגלנים שווייצרים
קטגוריה:מגני כדורגל שווייצרים
קטגוריה:בלמי כדורגל שווייצרים
קטגוריה:אראו: כדורגלנים
קטגוריה:כדורגלני אראו
קטגוריה:כדורגלני פ.צ. ציריך
קטגוריה:כדורגלני בנפיקה ליסבון
קטגוריה:כדורגלני יאנג בויז ברן
קטגוריה:כדורגלני בורדו
קטגוריה:כדורגלני פ.צ. סיון
קטגוריה:כדורגלני נבחרת שווייץ
קטגוריה:כדורגלני יורו 2020
קטגוריה:שווייצרים ממוצא ספרדי
קטגוריה:ספורטאים זרים בפורטוגל
קטגוריה:ספורטאים שווייצרים בצרפת
קטגוריה:שווייצרים שנולדו ב-1992
מחמוד דיאב

מחמוד דיאב (בערבית: محمود دياب; ) הוא סופר מצרי ואחד מחלוצי התיאטרון והספרות הערבית בשנות ה-60 של המאה ה-20.
==ביוגרפיה ==
דיאב נולד באיסמעיליה שבמצרים. את לימודי התיכון סיים באיסמעיליה, לאחר מכן עבר לקהיר והצטרף לפקולטה למשפטים של אוניברסיטת קהיר בשנת 1951, וסיים תואר ראשון במשפטים בשנת 1955.

הוא מונה כתובע ברשות התביעה הממלכתית ולאחר מכן שירת בתפקידי שיפוט ברשות עד שהגיע לדרגת יועץ ברשות.

דיאב התעניין בספרות ובסוגיות חברתיות מאז ילדותו. פרסם את יצירתו הראשונה, "הנס", בשנת 1960, והיא זכתה בפרס קרן התיאטרון והמוזיקה. אחר כך פרסם סדרת סיפורים קצרים ("מכתב מלפני") שעבורם הוענק לו פרס בשנת 1961. דיאב תיאר בכתביו את חששותיו של האזרח הערבי הפשוט, ובמקביל יצירותיו כללו מבט מקיף על מצב העולם הערבי וציפיות מהמציאות באותה תקופה. בהשפעת הספרות הרוסית, התעניין דיאב בסיפורים היסטוריים וכיצד הם מוקרנים על המציאות הערבית, הוא פרסם קבוצת כתבים על רעיון הלאומיות הערבית לאורך הדורות.

תחילת דרכו בתיאטרון הייתה כשכתב את המחזה "הבית העתיק" בשנת 1963, שהוצג בקהיר, סודאן, עיראק וסוריה. ההצגה עלתה גם ב-1969 ב"אל מסרח אל־נהאד" ("התיאטרון העולה") שהקים וניהל אדיב ג'השאן בחיפה.

הוא המשיך את יצירתו התיאטרלית עם המחזה "המערבולת" בשנת 1966, שזיכתה אותו בפרס אונסק"ו למחזאי הערבי הטוב ביותר. המחזה תורגם לאנגלית, צרפתית וגרמנית. באותה שנה כתב את המחזה "הזר", שהוצג על ידי התיאטרון הלאומי המצרי, ושני מחזות "אורחים" ו"הפסנתר", שהוצגו במצרים, בסוריה ובכמה מדינות ערב.

בשנת 1971 עלה באולם הקטן של תיאטרון "הבימה" בתל אביב המחזה "הסערה" שכתב, כהצגת אורח של תיאטרון "אל־נהאד".

יצירותיו הספרותיות היו מגוונות. בתחילת דרכו פרסם את הספר "צללים בצד השני", שהופק כסרט קולנוע שזכה במספר פרסים. בשנת 1972 פרסם את הרומן "ילד ברובע הערבי", שתורגם לצרפתית, והופק גם כסדרת תסכיתים רדיו המצרי.

דיאב נפטר באוקטובר 1983 בגיל חמישים שנה.

==קישורים חיצוניים==

==הערות שוליים==

קטגוריה:סופרים מצרים
קטגוריה:משפטנים מצרים
קטגוריה:מצרים שנולדו ב-1932
קטגוריה:נפטרים ב-1983
ינה שיפוש

ינה שיפוש (במקור שפילר, בהונגרית: Sipos Jenő; קצ'קמט, 20 ביולי 1910<ref></ref> – בודפשט, 27 בדצמבר 2000) היה זמר אופרה (טנור), מורה לשירה ולפיתוח קול יהודי-הונגרי.

== ביוגרפיה ==
ינה שיפוש נולד במשפחה יהודית כבנם של פרנץ שיפוש (שפילר), סוחר בגדי אופנת נשים ושל מריה פישפן.<ref></ref>

משנת 1936 למד שירה אופראית והוראת שירה ופיתוח קול באקדמיה למוזיקה ע"ש פרנץ ליסט בבודפשט כסטודנט של אימרה מולנר ולאחר מכן באיטליה כתלמידו של הבריטון האיטלקי המפורסם ריקרדו סטראצ'ארי (Riccardo Stracciari). בין השנים 1939–1944, בשל החוקים היהודיים, ובמיוחד החוק היהודי השני והחוק היהודי השלישי הוא יכול היה להופיע רק בפני קהל יהודי במסגרת אומיקה - ההתאחדות הלאומית היהודית-הונגרית לחינוך. שיפוש שרד את השואה בגטו בודפשט.

משנת 1961 היה מרצה באקדמיה למוזיקה ומ-1970 עד 1981 היה פרופסור באוניברסיטה. בשנים 1977–1980 היה הקפלמייסטר של "להקת התיאטרון העירוני" (Städtische Bühnen) בפרנקפורט אם מיין. החברה בנויה היום משני ארגונים, Oper Frankfurt לאופרה ו-Schauspiel Frankfurt לדרמה. משנת 1979 עד 1981 עבד בטהראן ומשנת 1981 עד 1983 היה מורה לשירה ולפיתוח קול בטוקיו. משנת 1983 עבד כמורה לשירה בבית האופרה הממלכתי של הונגריה. שיפוש העביר קורסי שירה באוסטריה, ברפובליקה הפדרלית של גרמניה, בנורווגיה ובשווייץ.

עבודתו הפדגוגית: פיתוח קול במקהלה. הוא היה המאסטרו של כמה זמרי וזמרות אופרה הונגריות מפורסמות בעולם, כמו פטר קלן, אווה מרטון, קטלין פיטי, לאסלו פולגר ועוד.

== לקריאה נוספת ==
* [https://web.archive.org/web/20200302175031/http://omike.hu/omike/muveszek/sipos-jeno-dr/554 ביוגרפיה], באתר omike.hu
* [https://adtplus.arcanum.hu/hu/view/Muzsika_2000/?query=%22Sipos%20Jenő%22&pg=315 מוזיקה] (2000) כרך 43, מספר 7
* מיהו מי במוזיקה הונגרית? עורך אנדראש סקיי. בודפשט, 1979.
* [https://archivum.mtva.hu/photobank?query=%22Sipos%20Jenő%22 תמונות של ינה שיפוש מהארכיון של הטלוויזיה ההונגרית]
*[http://hu.wikidark.org/wiki/Sipos_Jenő_(énektanár) ביוגרפיה], באתר משתתפי פעילת אומיקה

== הערות שוליים ==

קטגוריה:זמרי אופרה יהודים הונגרים
קטגוריה:משתתפי פעילות האומנות אומיקה
קטגוריה:בוגרי האקדמיה למוזיקה ע"ש פרנץ ליסט
קטגוריה:ניצולי השואה
קטגוריה:מורים למוזיקה בהונגריה
קטגוריה:קצ'קמט: אישים
קטגוריה:הונגרים שנולדו ב-1910
קטגוריה:הונגרים שנפטרו ב-2000
קטלוניה (כדורמים)

מועדון השחייה קטלוניה (בקטלאנית: Club Natació Catalunya) הוא מועדון ספורט קטלוני המתמקד בכדורמים, ומחזיק במחלקות שחייה תחרותית, אתלטיקה, טריאתלון וסקווש.

המועדון נוסד ב-1931, וזכה בתואר הראשון שלו בשנת 1987.

המועדון מחזיק בשבע אליפויות כדורמים לגברים ובשתי אליפויות לנשים, בשישה גביעי המלך, שני גביעי הסופר קאפ האירופי, גביע אירופה למחזיקות גביע ובגביע אירופה אחד .<ref></ref>

==תארים==
;גברים
* אליפות ספרד (7): 1988, 1989, 1990, 1992, 1993, 1994, 1998
* גביע המלך (6): 1987, 1988, 1990, 1992, 1994, 1997
* הסופר קאפ האירופי (2): 1992, 1995
* גביע אירופה למחזיקות גביע (1): 1992
* גביע אירופה בכדורמים (1): 1995

;נשים
* אליפות ספרד (2): 1988/1989, 1990/1991

==קישורים חיצוניים==
* 

==הערות שוליים==

קטגוריה:קבוצות כדורמים
ברצלונה (כדורמים)

מועדון השחייה ברצלונה (בקטלאנית: Club Natació Barcelona) הוא מועדון ספורט קטלוני המתמקד בכדורמים, ומחזיק גם במחלקות שחייה תחרותית, קפיצה למים, אתלטיקה, טריאתלון, שיט תחרותי, קראטה, רוגבי, פטאנק וולנסיה פילוטה.

המועדון נוסד ב-1907,<ref>[http://archivo.marca.com/natacion/mundial2003/sedes_cnbarcelona.html Profile] in Marca's 2003 World Aquatics' website</ref> והוא מועדון הכדורמים המצליח ביותר בספרד, עם 59 אליפויות (40 כששם המפעל היה "אליפות ספרד" ו-19 כששם המפעל היה "הליגה הספרדית"), שמונה גביעי המלך, שתי גביעי LEN וגביע אירופה אחד .<ref>[http://www.allcompetitions.com/wp_ec1.htm List of champions] in allcompetitions.com</ref>

==תארים==
* אליפות ספרד (40): 1912, 1913, 1914, 1915, 1916, 1917, 1918, 1919, 1920, 1921, 1942, 1943, 1944, 1945, 1946, 1947, 1948, 1949, 1950, 1951, 1952, 1953, 1954, 1955, 1956, 1957, 1958, 1959, 1960, 1961, 1962, 1963, 1964, 1965, 1966, 1967, 1968, 1969, 1970, 1971
* אליפות הליגה הספרדית (19): 1965/1966, 1966/1967, 1967/1968, 1968/1969, 1970/1971, 1971/1972, 1974/1975, 1979/1980, 1980/1981, 1981/1982, 1982/1983, 1986/1987, 1990/1991, 1994/1995, 1995/1996, 1996/1997, 2001/2002, 2003/2004, 2004/2005
* גביע המלך (8): 1989, 1991, 1995, 1996, 1999, 2002, 2003, 2011
* גביע LEN (2): 1995, 2004
* גביע אירופה בכדורמים (1): 1982

==קישורים חיצוניים==
* 

==הערות שוליים==

קטגוריה:קבוצות כדורמים
FreeRTOS

FreeRTOS היא ליבת מערכת הפעלה זמן אמת (RTOS)<ref name="EETimes2012"></ref><ref></ref><ref></ref> עבור מערכות משובצות שהותאמה ל-35 פלטפורמות מיקרו-בקר, ומופצת תחת רישיון MIT.

== היסטוריה ==
ליבת FreeRTOS פותחה במקור על ידי ריצ'רד בארי בסביבות 2003, ומאוחר יותר פותחה עוד ותוחזקה על ידי החברה של בארי, Real Time Engineers. בשנת 2017 העבירה החברה את ניהול פרויקט FreeRTOS ל-Amazon Web Services. בארי ממשיך לעבוד ב- FreeRTOS כחלק מצוות AWS.<ref>http://www.openrtos.net/RTOS.html</ref>

== יישום ==
FreeRTOS נועדה להיות קטנה ופשוטה. הליבה מורכבת משלושה קובצי קוד מקור בלבד. היא כתובה בעיקר ב-C כדי שיהיה קל לנייד ולתחזק אותה. היא כוללת גם כמה פונקציות שפת סף הכרחיות, בעיקר בשגרות מתזמן ספציפיות לארכיטקטורה.

FreeRTOS מספקת שיטות מרובות אשכולות או משימות, מנעולי mutex, סמפורים וקוצבי זמן תוכנתיים. מצב ללא תקתוקי זמן סדורים מסופק עבור יישומי צריכת חשמל נמוכה. הליבה תומכת בתעדוף תהליכונים. ניתן להקצות יישומי FreeRTOS באופן סטטי לחלוטין. לחלופין, ניתן להקצות אובייקטים של RTOS באופן דינמי עם חמש סכמות של ניהול זיכרון:
* הקצה בלבד;
* הקצה ושחרר עם אלגוריתם פשוט מאוד, מהיר;
* אלגוריתם מורכב אך מהיר יותר לשחרור זיכרון עם התכנסות זיכרון (memory coalescence);
* אלטרנטיבה לתוכנית המורכבת יותר הכוללת התכנסות זיכרון המאפשרת לפרוס ערימה על פני אזורי זיכרון מרובים;
* ספריית C מקצה ומשחררת עם הגנה מסוימת על אי הכללה הדדית (mutual exclusion).

FreeRTOS אינה כוללת תכונות מתקדמות יותר הנמצאות בדרך כלל במערכות הפעלה כמו Linux או Microsoft Windows, כגון מנהלי התקנים, ניהול זיכרון מתקדם, חשבונות משתמשים ורשתות. הדגש הוא על קומפקטיות ומהירות ביצוע. ניתן לחשוב על FreeRTOS כעל ספריית תהליכונים ולא כעל מערכת הפעלה, אם כי קיימים ממשק שורת פקודה ואבסטרקציה של תוספי קלט/פלט דמוית POSIX.

== מאפיינים מרכזיים ==
* גודל זיכרון קטן, תקורה נמוכה וביצוע מהיר
* מצב עבודה ללא פעימות (Tick-less) ליישומי צריכת חשמל נמוכה
* מיועדת הן לחובבים והן למפתחים מקצועיים העובדים על מוצרים מסחריים
* ניתן להגדיר את המתזמן הן ל-preemptive והן ל-cooperative.
* תמיכה ב-Coroutine - כאשר coroutines ב-FreeRTOS הן משימות (Tasks) עם שימוש מוגבל של מחסנית הקריאות
* תמיכה ב-Trace באמצעות פקודות מאקרו גנריות. כלים כגון Tracealyzer, כלי מסחרי של שותף FreeRTOS Percepio, יכולים להקליט ולהמחיש את התנהגות זמן הריצה של מערכות מבוססות FreeRTOS לצורך איתור באגים ואימות. זה כולל תזמון משימות וקריאות גרעין לפעולות סמפור ותור.

== ארכיטקטורות נתמכות ==

== נגזרות ==

== קישורים חיצוניים ==

* 

== הערות שוליים ==

קטגוריה:מערכות הפעלה זמן אמת
קטגוריה:תוכנה חופשית
אתלטיק-ברצלונה (כדורמים)

מועדון השחייה אתלטיק-ברצלונה (בקטלאנית: Club Natació Atlètic-Barceloneta) הוא מועדון כדורמים קטלוני.

המועדון הוא תוצאה של מיזוג שני מועדונים, שהוקמו ב-1913 וב-1929, והוא ממוקם על קו החוף של ברצלונה.<ref></ref>

המועדון מחזיק ב-22 אליפויות, 17 גביעי המלך, 15 גביעי סופר קאפ ספרדי, תשעה גביעי קטלוניה, גביע ליגת האלופות וגביע הסופר קאפ האירופי, והוא המועדון המצליח ביותר בספרד במאה ה-21.

==תארים==
* אליפות ספרד (22): 1969/1970, 1972/1973, 1973 (במפעל המקביל), 1973/1974, 2000/2001, 2002/2003, 2005/2006, 2006/2007, 2007/2008, 2008/2009, 2009/2010, 2010/2011, 2011/2012, 2012/2013, 2013/2014, 2014/2015, 2015/2016, 2016/2017, 2017/2018, 2018/2019, 2019/2020, 2020/2021
* גביע המלך (17): 2000, 2001, 2004, 2006, 2007, 2008, 2009, 2010, 2013, 2014, 2015, 2016, 2017, 2018, 2019, 2020, 2021
* הסופר קאפ הספרדי (15): 2001, 2003, 2004, 2006, 2007, 2008, 2009, 2010, 2011, 2013, 2015, 2016, 2017, 2018, 2019
* גביע קטלוניה (9): 2006/2007, 2007/2008, 2008/2009, 2009/2010, 2010/2011, 2012/2013, 2013/2014, 2014/2015, 2016/2017
* ליגת האלופות (1): 2013/2014
* הסופר קאפ האירופי (1): 2014

==קישורים חיצוניים==

* 

==הערות שוליים==

קטגוריה:קבוצות כדורמים
מטארו (כדורמים)

מועדון השחייה מטארו (בקטלאנית: Centre Natació Mataró) הוא מועדון ספורט קטלוני המתמקד בכדורמים, ומחזיק במחלקות שחייה תחרותית, טריאתלון וטניס שולחן.

המועדון נוסד ב-1932. קבוצת כדורמים הגברים שלו העפילה לליגה הבכירה לראשונה בשנת 1998.

מחלקת טניס השולחן הוקמה בסוף שנות ה-60, ומחלקת הטריאתלון הוקמה ב-1990.

==תארים==
;נשים
* גביע המלך (1): 2016
* גביע LEN לנשים (1): 2016<ref></ref>

==קישורים חיצוניים==
* 

==הערות שוליים==

קטגוריה:קבוצות כדורמים
חבר תרגומים

חבר תרגומים בע"מ היא חברה ישראלית פרטית העוסקת בתרגום, בעריכה, בתמלול ובלוקליזציה. החברה הוקמה בשנת 1958 על ידי עליזה ויוחנן גולדמן והיא נמצאת עד היום בבעלות משפחת גולדמן. החברה מעסיקה כ-100 עובדים במשרדים הממוקמים בתל אביב ובחיפה.
עליזה ויוחנן גולדמן, מקימי "חבר תרגומים", בוועידת פקידים בינלאומית בשנות ה-60, במלון הילטון תל אביב

== היסטוריה ==
החברה הוקמה בשנת 1958 על-ידי בני הזוג עליזה ויוחנן גולדמן תחת השם "י. גולדמן תרגומים", בשנת 1972 שונה השם ל"חבר המתרגמים" ובשנת 2017 ל"חבר תרגומים". בהיותה חברת התרגום הראשונה בישראל, חבר תרגומים סיפקה שירותי תרגום, הקלטה ותמלול באירועים משמעותיים בהיסטוריה של מדינת ישראל. מספר אירועים נבחרים:
* בשנת 1961 התבקשו בני הזוג גולדמן להקליט, לתרגם ולתמלל את משפט אייכמן. עליזה גולדמן שהיא ניצולת שואה, ניהלה ותפעלה את הצוותים בעצמה.
* בשנת 1973 חבר תרגומים נבחרת להקליט, לתמלל ולתרגם את מהלך הדיונים של ועדת אגרנט, שהוקמה בעקבות מלחמת יום הכיפורים, והצוות מקבל שבחים על עבודתו משופטי הוועדה.
* בשנת 1979 חבר תרגומים מתעדת, מתמללת ומתרגמת את הסכם השלום ישראל-מצרים.
* בשנת 1987 חבר תרגומים מתרגמת סימולטנית את משפט דמיאניוק. משפט דמיאניוק נערך בארץ וחבר תרגומים אמונה על ההקלטה, התמלול ותרגום המשפט המועבר לכל העולם. מאחר שמדובר היה בעבודה מורכבת ואינטנסיבית מאוד, הצוות כולו ישב במשפט והמתמללים בחברה עבדו בקצב מסחרר שכלל רוטציות של 20 דקות הקלטה ותמלול.
* בשנת 1994 חבר תרגומים מתמללת ומתרגמת את טקס חתימת הסכם השלום עם ירדן.
* בשנת 1995 חבר תרגומים קיבלה סיווג "סודי ביותר" ונשכרה על מנת לסייע בצורכי התיעוד והתמלול של ועדת שמגר שחקרה את רצח ראש הממשלה יצחק רבין.
* בשנת 2009 חבר תרגומים מלווה את ביקור האפיפיור בישראל ומקליטה, מתמללת ומתרגמת את הביקור בזמן אמת במהלך הסיורים במקומות הקדושים לנצרות.
* בשנת 2013 חבר תרגומים מלווה את ביקור נשיא ארצות הברית, ברק אובמה, בישראל עם משלחת גדולה של אנשים. החברה מקליטה, מתמללת ומתרגמת את הביקור, על אף הלוגיסטיקה המורכבת.
* בשנת 2021 חבר תרגומים נבחרת לספק את שירותי ההקלטה והתמלול לוועדת החקירה הממלכתית לחקר אסון הר מירון.

== תחומי פעילות ==
* תרגומים: חטיבת התרגומים בחבר תרגומים מספקת שירותי תרגומים מקצועיים במגוון התמחויות מקצועיות: תרגום שיווקי, תרגום פיננסי, תרגום משפטי, תרגום טכני, תרגום לענף הביטחוני ועוד. מערך השירותים בחטיבה כולל יותר מ־2,500 מתרגמים מקצועיים ומנוסים, בישראל ומחוצה לה.
* הקלטה ותמלול: חטיבת התמלול בחבר תרגומים מציעה מערך שירותים שכולל הקלטה דיגיטלית, השכרת ציוד ומערכות הגברה; תמלול ישיבות, ועדות, כנסים, דיונים, קובצי קול וקלטות; פענוח ישיבות רבות משתתפים או ישיבות סוערות; פענוח קלטות חשאיות; הפקה ותמלול כתוביות, עריכה לשונית או הכנת תקציר לישיבות, תמלול הרצאות ומערכי שיעור, תמלול קורסי אונליין ועוד.
* לוקליזציה: חטיבת הלוקליזציה בחבר תרגומים מסייעת להתאים מוצרים טכנולוגיים (תוכנות, אתרים, אפליקציות וממשקים מורכבים) לשווקים חדשים על-ידי תרגומם לשפת היעד והתאמתם מכל הבחינות: UX ו-UI, מיקרו קופי, שימור אחידות התרגום וניהול ההליך הטכני האופטימלי של התאמת הקבצים לתרגום ותמיכה בתהליך, תוך התאמה מושלמת לתרבות וחווית המשתמש הנהוגה במדינות היעד.

== קישורים חיצוניים ==
* 
* [https://www.nli.org.il/en/newspapers/mar/1988/12/20/01/page/78 התרגום נשאר במשפחה - מעריב | עמוד 78 | 20 בדצמבר 1988]
* 

==הערות שוליים==

קטגוריה:תרגום
קטגוריה:חברות ישראליות
2021 10
מדיטראני (כדורמים)

מועדון ספורט מדיטראני (בקטלאנית: Club Esportiu Mediterrani) הוא מועדון ספורט קטלוני המתמקד בכדורמים, ומחזיק גם במחלקת שחייה תחרותית וענפי שחייה נוספים.

המועדון נוסד ב-1931 על ידי קבוצה של חובבי ספורט בברצלונה. קבוצת הנשים של המועדון זכתה ב-11 אליפויות, מהן שמונה ברציפות, ובשישה גביעים. קבוצת הגברים של המועדון זכתה בגביע אחד.

==תארים==
;נשים
* אליפות ספרד (11): 1990, 1992, 1993, 1994, 1995, 1996, 1997, 1998, 1999, 2003, 2010
* גביע המלך (5): 1997, 1998, 1999, 2000, 2003
* גביע קטלוניה (1): 2008

;גברים
* גביע המלך (1): 1993

==קישורים חיצוניים==
* 

==הערות שוליים==

קטגוריה:קבוצות כדורמים
דיוקן אהרן מסקין

"דיוקן אהרון מסקין" (1935) הוא פסל מאת זאב בן-צבי, המתאר את השחקן אהרון מסקין.
==תיאור==
פסלו של זאב בן-צבי עוצב במתכונת של פרוטומה, המציגה את פניו של השחקן מסקין. הדיוקן מעוצב בקווים גאומטריים רכים, בהשפעת הפיסול המודרניסטי האירופי. סגנון זה מאפיין את יצירותיו של בן-צבי בשנות ה-30 של המאה ה-20. בן-צבי בוחר תנוחה שבה הדמות מפנה את מבטה באלכסון והצדה. תנוחה זו יוצרת דינאמיות ומתח בתיאור, ומאזכר את השפעת הפוטוריסטית על האמן.

עותקים מן הפסל נמצאים באוסף מוזיאון ישראל ובאוסף המשכן לאמנות על שם חיים אתר.
==הערות שוליים==

קטגוריה:זאב בן-צבי
קטגוריה:פיסול ישראלי
קטגוריה:פסלים (יצירות)
קטגוריה:יצירות משנת 1935
קטגוריה:דיוקנאות גברים
קטגוריה:פרוטומות
קטגוריה:מוזיאון ישראל: פסלים
קטגוריה:אוסף המשכן לאמנות על שם חיים אתר
פרס המוזיקה של MTV אירופה לשיתוף הפעולה הטוב ביותר

להלן רשימת הזוכים והמועמדים לפרס המוזיקה של MTV אירופה לשיתוף הפעולה הטוב ביותר.

== מועמדים וזוכים ==
{| class="toccolours mw-collapsible mw-collapsed" width="50%"
! style="width:11%;" |<big>שנות ה-2010</big>
|-
! align="center" |2015<ref></ref>
|- style="background:#B0C4DE"
|סקרילקס ודיפלו – "Where Are Ü Now"
|-
|דייוויד גטה <small>(בהשתתפות ניקי מינאז', ביבי רקסה ואפרוג'ק)</small> – "Hey Mama"
|-
|מארק רונסון – "Uptown Funk"
|-
|טיילור סוויפט – "Bad Blood"
|-
|ויז קאליפה – "See You Again"
|-
! align="center" |2019<ref></ref>
|- style="background:#B0C4DE"
|רוסליה וג'יי באלווין – "Con altura"
|-
|BTS והלסי – "Boy with Luv"
|-
|ליל נאז X – "Old Town Road (Remix)"
|-
|מארק רונסון – "Nothing Breaks Like a Heart"
|-
|שון מנדס וקמילה קביו – "Señorita"
|-
|הצ'יינסמוקרס וביבי רקסה – "Call You Mine"
|}

{| class="toccolours mw-collapsible mw-collapsed" width="50%"
! style="width:11%;" |<big>שנות ה-2020</big>
|-
! align="center" |2020<ref>
</ref>
|- style="background:#B0C4DE"
|קרול ג'י – "Tusa"
|-
|בלאקפינק וסלינה גומז – "Ice Cream"
|-
|קארדי בי – "WAP"
|-
|דה-בייבי – "Rockstar"
|-
|ג'סטין ביבר – "Intentions"
|-
|ליידי גאגא ואריאנה גרנדה – "Rain on Me"
|-
|סם סמית' ודמי לובאטו – "I'm Ready"
|-
! align="center" |2021
|- style="background:#B0C4DE"
|דוג'ה קאט בהשתתפות סיזה – "Kiss Me More"
|-
|בלאק אייד פיז ושאקירה – "Girl like Me"
|-
|ליל נאז X וג'ק הארלו – "Industry Baby"
|-
|דה קיד לארוי וג'סטין ביבר – "Stay"
|-
|סילק סוניק – "Leave the Door Open"
|-
|דה ויקנד ואריאנה גרנדה – "Save Your Tears (Remix)"
|-
!2022
|- style="background:#B0C4DE"
|דייוויד גטה וביבי רקסה – "I'm Good (Blue)"
|-
|באד באני וצ'נצ'ו קורלאונה – "Me Porto Bonito"
|-
|די ג'יי חאלד בהשתתפות דרייק וליל בייבי – "STAYING ALIVE"
|-
|מייגן די סטליון ודואה ליפה – "Sweetest Pie"
|-
|פוסט מאלון בהשתתפות דוג'ה קאט – "I Like You (A Happier Song)"
|-
|שאקירה בהשתתפות ראו אלחנדרו – "Te Felicito"
|-
|טייסטו ואווה מקס – "The Motto"
|-
!2023
|- style="background:#B0C4DE"
|קרול ג'י ושאקירה – "TQG"
|-
|דייוויד גטה, אן-מארי וקוי לראי – "Baby Don’t Hurt Me"
|-
|PinkPantheress ואייס ספייס – "Boy’s a Liar Pt. 2"
|-
|רימה וסלינה גומז – "Calm Down"
|-
|מטרו בומין, דה ויקנד ו-21 סבאג' – "Creepin'"
|-
|סנטרל סי ודייב – "Sprinter"
|}

== הערות שוליים ==

שיתוף פעולה
טראסה (כדורמים)

מועדון השחייה טראסה (בקטלאנית: Club Natació Terrassa) הוא מועדון ספורט קטלוני שנוסד בשנת 1932 כמועדון כדורמים ושחייה תחרותית. עם השנים נפתחו במועדון מחלקות ספורט נוספות, כגון אתלטיקה, כדורסל, הוקי שדה, החלקה אמנותית על הקרח, פרונטניס, כדורגל, טניס כדורגל, ג'ודו, קראטה, טיפוס הרים, פאדל, טריאתלון, ולנסיה פילוטה ועוד.

מועדון כדורמים הגברים זכה בגביע קטלוניה בכדורמים בעונת 2011/2012,<ref>[http://cgi.marca.com/buscador/archivo_marca.html?q=terrassa+len&b_avanzada= Related news] in Marca, 2006-08</ref> וקבוצת הנשים בכדורמים החלה לשחק בקביעות בליגת העל בתחילת עונת 2010.<ref>[http://www.324.cat/noticia/2010858/poliesportiu/LAtletic-Barceloneta-guanya-a-la-piscina-del-CN-Terrassa-i-es-proclama-campio-dhivern-%285-9%29 Atlètic Barceloneta wins in CN Terrassa's swimming pool and is the winter champion]. 3/24, 16 December 2012</ref>

קבוצת השחייה של המועדון שלחה שלושה משתתפים למשחקי הקיץ האולימפיים לאורך השנים.

==תארים==
;גברים
* גביע קטלוניה בכדורמים (1): 2011/2012

==קישורים חיצוניים==

* 

==הערות שוליים==

קטגוריה:קבוצות כדורמים
ווטרפולו נווארה

ווטרפולו נווארה (בספרדית: Waterpolo Navarra) הוא מועדון כדורמים ספרדי שנוסד בשנת 2006.<ref></ref>

ההחלטה להקים את המועדון התקבלה ב-2004, כשהתברר שמועדון הספורט דפורטיבו לארינה החליט לסגור את מחלקת הכדורמים שלו.

מטרת הקמת המועדון הייתה לייצר ספורטאים מקומיים, ועל כן תקנון המועדון קובע כי לפחות 70% מכלל שחקני הקבוצה הראשונה חייבים להיות שחקני בית.

בעונת 2007/2008 העפילה קבוצת הגברים לראשונה לליגת העל הספרדית בכדורמים.

==קישורים חיצוניים==
* 

==הערות שוליים==

קטגוריה:קבוצות כדורמים
נקודת הולדפאסט

נקודת הולדפאסט (באנגלית: Holdfast Point) היא לשון יבשה באזור חוף לובה של ארץ גרהאם, בחצי האי האנטארקטי שבאנטארקטיקה.

הנקודה מהווה את הצד הצפון-מזרחי של הכניסה לפיורד לאלמאנד, ואת הצד הצפון-מערבי של הכניסה למפרצון צ'פרה, שבחצי האי פרניק.

לשון היבשה ממוקמת 22 קילומטרים דרומית-מערבית מכף ריי.

בסמוך מצפון-מערב לנקודה מצויה קבוצת האיים סלעי מיסט.

== היסטוריה ==
=== מיפוי הנקודה ===

הנקודה מופתה לראשונה בהתבסס על תצלומי אוויר, שצולמו על ידי משלחת הסקר האווירי של שטחי חסות איי פוקלנד (FIDASE) בעונת המחקר (הקיץ האנטארקטי) 1956 – 1957, וכן בהתבסס על סקרים על הקרקע שבוצעו על ידי סוקרים מטעם סקר שטחי חסות איי פוקלנד, אשר יצאו לסקר מהאי דיטייל ("Detaille Island") בעונת המחקר 1956 - 1957.

=== מקור השם ===

שמו של הקרחון תיאורי.

גושי (מקבצי) קרח הנשפכים לים מצפון לנקודה (מצפון לפיורד לאלמאנד) נשארים מחוברים זה לזה למשך זמן ארוך יותר, מגושים (מקבצים) הנשפכים לים מדרום לנקודה.

משמעות המילה "הולדפאסט" באנגלית היא "לאחוז חזק" או "להיאחז".

== לקריאה נוספת ==

<div class="mw-content-ltr">• United States. Defense Mapping Agency. Hydrographic Center, [https://books.google.co.il/books?id=b-FwBY8bia0C&pg=PA419&lpg=PA419&dq=%22Holdfast+Point%22+Antarctica&source=bl&ots=lbKJTqwzTz&sig=ACfU3U3DgjReJyFz-BkskorXLYPhj6WBig&hl=en&sa=X&ved=2ahUKEwjYhpvP6_z1AhUphf0HHahbCvA4HhDoAXoECBEQAw#v=onepage&q=%22Holdfast%20Point%22%20Antarctica&f=false Sailing Directions for Antarctica: Includes Islands South of Latitude 60°], 1960, P 185</div>

== קישורים חיצוניים ==
* [https://web.archive.org/web/20210602231301/https://geonames.usgs.gov/apex/f?p=gnispq:5:::NO::P5_ANTAR_ID:6885 נקודת הולדפאסט] באתר הסקר הגאולוגי של ארצות הברית
* [https://data.aad.gov.au/aadc/gaz/display_name.cfm?gaz_id=109340 נקודת הודלפאסט] באתר הגאזט האנטארקטי של ממשלת אוסטרליה
* [https://data.aad.gov.au/aadc/gaz/scar/search_names_action.cfm?search_text=6499&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR נקודת הולדפאסט] באתר הגאזט האנטארקטי המשווה SCAR של ממשלת אוסטרליה
* [https://www.marineregions.org/gazetteer.php?p=details&id=11675 נקודת הולדפאסט] באתר marineregions

== הערות שוליים ==

הולדפאסט
הולדפאסט
הולדפאסט
סבאדל (כדורמים)

מועדון השחייה סבאדל (בקטלאנית: Club Natació Sabadell) הוא מועדון כדורמים קטלוני, המחזיק גם במחלקות שחייה תחרותית, כדורסל ועוד.

קבוצת הנשים של המועדון מחזיקה ב-17 אליפויות, 16 גביעי המלך, 11 גביעי סופר קאפ ספרדי, 3 גביעי הסופר קאפ האירופי ו-5 גביעי האלופות של LEN, והוא המועדון המצליח ביותר בספרד במאה ה-21.<ref>[http://www.rfen.es/publicacion/ficheros/Fem_campeonas_LigaNacional_wp.pdf List of champions] in the Royal Spanish Swimming Federation's website</ref><ref>[http://www.as.com/mas-deporte/articulo/sabadell-proclama-campeon-europa/20110423dasdasmas_7/Tes Sabadell wins the European Cup]. AS</ref><ref>[http://www.marca.com/2012/02/19/mas_deportes/natacion/1329656804.html Sabadell comes from behind to win a memorable final]. Marca</ref>

באולימפיאדת לונדון השתתפו שמונה ספורטאיות שהתחרו במועדון, מהן שש חברות נבחרת הכדורמים של ספרד שזכו במדליית כסף והשחיינית מיריה בלמונטה שגם זכתה במדליית כסף ובהמשך אף הפכה לאלופה אולימפית.

==תארים==
;נשים
* אליפות ספרד (17): 2000, 2001, 2002, 2004, 2005, 2007, 2008, 2009, 2011, 2012, 2013, 2014, 2015, 2016, 2017, 2018, 2019
* גביע המלך (16): 2001, 2002, 2004, 2005, 2008, 2009, 2010, 2011, 2012, 2013, 2014, 2015, 2017, 2018, 2019, 2020
* הסופר קאפ הספרדי (11): 2009, 2010, 2011, 2012, 2013, 2014, 2015, 2016, 2017, 2018, 2020
* גביע האלופות של LEN (5): 2011, 2013, 2014, 2016, 2019
* הסופר קאפ האירופי (3): 2013, 2014, 2016

;גברים
* גביע המלך (3): 1998, 2005, 2012
* הסופר קאפ הספרדי (4): 2002, 2005, 2012, 2020

==קישורים חיצוניים==

* 

==הערות שוליים==

קטגוריה:קבוצות כדורמים
פלוגת החייאה קדמית

בית חולים שדה שהוקם על ידי פלה"ק של [[חטיבה 179 במהלך תרגיל אוגדתי של עוצבת הבזק, נובמבר 2022]]
פלוגת החייאה קדמית (מכונה תמיד פלה"ק) היא פלוגת מילואים בחטיבה צה"לית (בחיל הרגלים וחיל השריון), שתפקידה להעניק סיוע רפואי מיידי לנפגעים בשטח בעת לחימה.
אימון פלה"ק של חטיבה 179 במהלך תרגיל אוגדה 99, נובמבר 2022
פלוגות ההחייאה הקדמיות החלו להחליף את פלוגות הרפואה החטיבתיות במהלך העשור הראשון של המאה ה-21 והן בעלות תקינה ויכולות משופרות.

==מבנה והרכב==
פלה"ק מורכבת כולה מאנשי מילואים בפיקודו של קצין רפואה במילואים, לרוב בדרגת רב-סרן, והיא כפופה ישירות למפקדת החטיבה או ליחס"ם - יחידת הסיוע המנהלתי. מבחינה מקצועית, כפופה היחידה לחיל הרפואה.

חיילי הפלה"ק הם אנשי רפואה במקצועות שונים: רופאים, פרמדיקים, חובשים, אחים, רוקחים, טכנאי מכשור רפואי וקציני בריאות הנפש. כמו כן, מוצבים בפלה"ק אנשי הרבנות הצבאית, לצורך טיפול בחללים.

לצד הסגל הרפואי, כוללת הפלה"ק נהגים לכלי הרכב השונים המשמשים את הפלוגה (נגמ"שים, אמבולנסים, משאיות ריאו ועוד), וכן מחלקת לוחמים שתפקידה לאבטח את פעילות הפלה"ק ולפנות פצועים מהפלה"ק לשטח ישראל להמשך טיפול רפואי.

==תפקידים==
פלה"ק מקימה בית חולים שדה בעת פעילות מבצעית בהיקף נרחב מעבר לגבולות מדינת ישראל.

אל הפלה"ק מגיעים לטיפול לוחמים שנפגעו במהלך הלחימה ופונו מהתאג"ד. הפצוע מגיע לטריאז', שם מוחלט אם להעבירו לחדר טיפול נמרץ, לחדר "השהייה" (פצועים בינוני), לחדר ניתוח (אשר אינו חלק מהפלה"ק אלא מ"מלכ"ר" - מחלקה כירורגית) או לקצין בריאות הנפש. מחלקת הפינוי מורכבת מלוחמים ואחראית על פינויים של פצועים להמשך טיפול בתוך גבולות המדינה. 

אם נקבע מותו של חייל הוא מועבר לתחנת איסוף החללים (תא"ח), שם מבצעים אנשי הרבנות הצבאית זיהוי וטיפול ראשוניים בחלל.

==קישורים חיצוניים==
* 
* 
* רוני מינצנט, [https://www.idf.il/%D7%90%D7%AA%D7%A8%D7%99-%D7%99%D7%97%D7%99%D7%93%D7%95%D7%AA/%D7%A4%D7%99%D7%A7%D7%95%D7%93-%D7%94%D7%A6%D7%A4%D7%95%D7%9F/%D7%9B%D7%9C-%D7%94%D7%9B%D7%AA%D7%91%D7%95%D7%AA/2022/%D7%AA%D7%A8%D7%92%D7%99%D7%9C-%D7%A8%D7%A4%D7%95%D7%90%D7%94-%D7%90%D7%95%D7%92%D7%93%D7%94-146/ המילואימניקים האלו יצילו חיים בעורף האויב], אתר צה"ל, 1 במרץ 2022. 

קטגוריה:חיל הרפואה